title: Vykonávacie nariadenie Komisie (EÚ) 2020/910 z 30. júna 2020, ktorým sa menia vykonávacie nariadenia (EÚ) 2015/1998, (EÚ) 2019/103 a (EÚ) 2019/1583, pokiaľ ide o opätovné určenie leteckých spoločností, prevádzkovateľov a subjektov vykonávajúcich kontroly bezpečnostnej ochrany nákladu a poštových zásielok z tretích krajín, ako aj o odklad určitých regulačných požiadaviek v oblasti kybernetickej bezpečnosti, previerok osôb, noriem zariadení systémov detekcie výbušnín a zariadení na stopovú detekciu výbušnín v dôsledku pandémie COVID-19 (Text s významom pre EHP)

text:
                  1.7.2020

                  SK

                  Úradný vestník Európskej únie

                  L 208/43

         VYKONÁVACIE NARIADENIE KOMISIE (EÚ) 2020/910
         z 30. júna 2020,
         ktorým sa menia vykonávacie nariadenia (EÚ) 2015/1998, (EÚ) 2019/103 a (EÚ) 2019/1583, pokiaľ ide o opätovné určenie leteckých spoločností, prevádzkovateľov a subjektov vykonávajúcich kontroly bezpečnostnej ochrany nákladu a poštových zásielok z tretích krajín, ako aj o odklad určitých regulačných požiadaviek v oblasti kybernetickej bezpečnosti, previerok osôb, noriem zariadení systémov detekcie výbušnín a zariadení na stopovú detekciu výbušnín v dôsledku pandémie COVID-19
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 3,
         keďže:

                     (1)

                     Ničivý vplyv súčasnej pandémie COVID-19 na medzinárodné a európske civilné letectvo výrazne obmedzuje schopnosť členských štátov a Európskej únie ako celku udržiavať účinný a efektívny vstupný dodávateľský reťazec. Plynulé a nepretržité služby nákladnej dopravy majú pre Úniu zásadný strategický význam a zohrávajú podstatnú úlohu pri dodávaní základného tovaru vrátane liekov, zdravotníckeho vybavenia, iných látok a komodít.

                     (2)

                     V režime Únie v oblasti bezpečnostnej ochrany privážaného leteckého nákladu a poštových zásielok vymedzenom v bode 6.8. prílohy k vykonávaciemu nariadeniu Komisie (EÚ) 2015/1998 (2) sa vyžaduje, aby leteckí dopravcovia prepravujúci náklad a poštové zásielky do Európskej únie boli každých päť rokov určení ako „letecký dopravca nákladu alebo poštovej zásielky do Únie z tretej krajiny“ (ACC3) a aby ich poskytovatelia služieb pozemnej obsluhy boli každé tri roky určení ako „oprávnený zástupca z tretej krajiny overený z hľadiska bezpečnostnej ochrany letectva EÚ“ (RA3) alebo ako „známy odosielateľ z tretej krajiny overený z hľadiska bezpečnostnej ochrany letectva EÚ“ (KC3).

                     (3)

                     Overovanie bezpečnostnej ochrany letectva EÚ na účely určenia ACC3, RA3 a KC3 si ako súčasť tohto procesu vyžaduje návštevu overovateľa bezpečnostnej ochrany letectva EÚ vykonanú na mieste v priestoroch prevádzkovateľa s cieľom potvrdiť účinné vykonávanie opatrení.

                     (4)

                     Počas súčasnej pandémie COVID-19 je uskutočňovanie týchto návštev na mieste na určenie a opätovné určenie leteckých dopravcov a prevádzkovateľov nákladnej dopravy v tretích krajinách vážne ovplyvnené a/alebo sťažené z objektívnych dôvodov, za ktoré títo dopravcovia alebo prevádzkovatelia nenesú zodpovednosť, ani ich nemôžu ovplyvniť.

                     (5)

                     V prípade veľkého počtu určení ACC3, RA3 a KC3 sa platnosť v nasledujúcich mesiacoch skončí alebo sa už skončila, a to bez možnosti vykonať potrebnú overovaciu návštevu na mieste. Takíto prevádzkovatelia už nemôžu bez príslušného štatútu Únie vykonávať svoju činnosť v rámci zabezpečeného dodávateľského reťazca na vstupe do Únie, čo znemožňuje pokračovanie základnej prevádzky v týchto kritických časoch.

                     (6)

                     Treba prijať naliehavé opatrenia, ktorými sa stanoví náležitý právny základ na zavedenie alternatívneho a rýchleho overovania bezpečnostnej ochrany letectva EÚ v prípade prevádzkovateľov dodávateľského reťazca na vstupe do Únie, ktorých zasiahla súčasná situácia.

                     (7)

                     Vykonávacími nariadeniami (EÚ) 2019/103 (3) a 2019/1583 (4), ktorými sa mení vykonávacie nariadenie (EÚ) 2015/1998, sa zaviedli regulačné požiadavky uplatniteľné od 31. decembra 2020 v oblasti previerky zamestnancov v civilnom letectve a v oblasti kybernetickej bezpečnosti. Schopnosť orgánov a prevádzkovateľov pripraviť včasné vykonávanie týchto požiadaviek je vážne ovplyvnená účinkami obmedzení zavedených v dôsledku pandémie COVID-19, a to do tej miery, že dátum uplatňovania treba odložiť.

                     (8)

                     V bode 12.4.2.2 prílohy k vykonávaciemu nariadeniu (EÚ) 2015/1998 sa ako dátum skončenia platnosti úrovne 2 zariadení systémov detekcie výbušnín (EDS) stanovuje 1. september 2020. Schopnosť viacerých letísk v Únii dokončiť inštaláciu a aktiváciu úrovne 3 zariadenia EDS je vážne ovplyvnená obmedzeniami zavedenými v dôsledku účinkov pandémie COVID-19, a to do takej miery, že dátum skončenia platnosti treba odložiť. Keďže zariadenie EDS úrovne 3 ponúka vyššiu výkonnosť a schopnosť detekcie, čo môže prispieť k zlepšeniu bezpečnosti, Komisia a členské štáty sú naďalej odhodlané bezodkladne dokončiť zavádzanie tejto technológie.

                     (9)

                     V bode 12.6.3 prílohy k vykonávaciemu nariadeniu (EÚ) 2015/1998 sa stanovuje 1. júl 2020 ako dátum, dokedy príslušný orgán môže povoliť, aby sa naďalej používali zariadenia na stopovú detekciu výbušnín (ETD), ktoré nie sú v súlade s dodatkom 12-L. Schopnosť viacerých letísk v Únii dokončiť zavádzanie nového zariadenia ETD je vážne ovplyvnená obmedzeniami zavedenými v dôsledku účinkov pandémie COVID-19, a to do takej miery, že uvedený dátum treba odložiť s cieľom zabrániť právnym následkom a zbytočne neohroziť bezpečnostnú ochranu letectva.

                     (10)

                     Vykonávacie nariadenia (EÚ) 2015/1998, (EÚ) 2019/103 a (EÚ) 2019/1583 by sa preto mali zodpovedajúcim spôsobom zmeniť.

                     (11)

                     Keďže sa štatút Únie v prípade niektorých prevádzkovateľov ACC3, RA3 a KC3 už skončil buď počas prvej fázy súčasnej pandémie COVID-19, alebo v období, ktoré mu bezprostredne predchádzalo, keď sa muselo začať a uskutočňovať príslušné overovanie bezpečnostnej ochrany letectva EÚ, malo by mať toto nariadenie spätnú účinnosť, čo by umožnilo prevádzkovateľom, ktorým sa platnosť štatútu už skončila, využiť opatrenia stanovené v tomto nariadení.

                     (12)

                     Opatrenia stanovené v tomto nariadení nemajú vplyv na oprávnené záujmy a práva, ani neobmedzujú očakávania iných leteckých dopravcov, prevádzkovateľov, subjektov alebo štátov.

                     (13)

                     S cieľom poskytnúť členským štátom právny základ na okamžité začatie alternatívneho a rýchleho overovania a určovania prevádzkovateľov v dodávateľskom reťazci na vstupe do Únie, ktoré je potrebné na obnovenie nákladnej dopravy do Únie, malo by toto nariadenie nadobudnúť účinnosť dňom nasledujúcim po jeho uverejnení v Úradnom vestníku Európskej únie.

                     (14)

                     Opatrenia stanovené v tomto nariadení sú v súlade so stanoviskom výboru zriadeného podľa článku 19 nariadenia (ES) č. 300/2008,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) 2015/1998 sa mení v súlade s prílohou k tomuto nariadeniu.

            Článok 2
            V článku 2 druhej vete vykonávacieho nariadenia (EÚ) 2019/103 sa dátum „31. decembra 2020“ nahrádza dátumom „31. decembra 2021“.

            Článok 3
            V bode 26 prílohy k vykonávaciemu nariadeniu (EÚ) 2019/103 sa dátumy „31. decembra 2020“ a „30. júna 2023“ v bode 11.1.12 nahrádzajú dátumami „31. decembra 2021“ a „30. júna 2024“.

            Článok 4
            V článku 2 vykonávacieho nariadenia (EÚ) 2019/1583 sa dátum „31. decembra 2020“ nahrádza dátumom „31. decembra 2021“.

            Článok 5
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. júna 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 97, 9.4.2008, s. 72.

            (2)  Vykonávacie nariadenie Komisie (EÚ) 2015/1998 z 5. novembra 2015, ktorým sa stanovujú podrobné opatrenia na vykonávanie spoločných základných noriem bezpečnostnej ochrany letectva (Ú. v. EÚ L 299, 14.11.2015, s. 1).

            (3)  Vykonávacie nariadenie Komisie (EÚ) 2019/103 z 23. januára 2019, ktorým sa mení vykonávacie nariadenie (EÚ) 2015/1998, pokiaľ ide o objasnenie, harmonizáciu, zjednodušenie a posilnenie určitých špecifických opatrení bezpečnostnej ochrany letectva (Ú. v. EÚ L 21, 24.1.2019, s. 13).

            (4)  Vykonávacie nariadenie Komisie (EÚ) 2019/1583 z 25. septembra 2019, ktorým sa mení vykonávacie nariadenie (EÚ) 2015/1998, ktorým sa stanovujú podrobné opatrenia na vykonávanie spoločných základných noriem bezpečnostnej ochrany letectva, pokiaľ ide o opatrenia kybernetickej bezpečnosti (Ú. v. EÚ L 246, 26.9.2019, s. 15).

            PRÍLOHA
            Príloha k vykonávaciemu nariadeniu (EÚ) 2015/1998 sa mení takto:

                        1.

                        Dopĺňajú sa tieto body 6.8.1.7 až 6.8.1.9:

                                    „6.8.1.7.

                                    V období od 1. apríla do 31. decembra 2020 sa môže príslušný orgán odchýliť od postupu stanoveného v bode 6.8.2 a dočasne určiť leteckého dopravcu za ACC3, ak sa overenie bezpečnostnej ochrany letectva EÚ nemohlo uskutočniť z objektívnych dôvodov, ktoré súvisia s krízou spôsobenou pandémiou COVID-19 a za ktoré letecký dopravca nenesie zodpovednosť. Na určenie sa vzťahujú tieto podmienky:

                                                a)

                                                letecký dopravca je držiteľom aktívneho štatútu ACC3 v príslušnej lokalite tretej krajiny alebo bol držiteľom štatútu ACC3, za predpokladu, že jeho platnosť sa neskončila pred 1. februárom 2020;

                                                b)

                                                letecký dopravca požiada o nový štatút príslušný orgán uvedený v bode 6.8.1.1 alebo orgán zodpovedný za určenie, ktorého platnosť sa má skončiť, a potvrdí, že existujú objektívne dôvody, za ktoré letecký dopravca nenesie zodpovednosť a ktoré sťažujú alebo zdržujú splnenie požiadaviek uvedených v bode 6.8.2;

                                                c)

                                                letecký dopravca predloží svoj program bezpečnostnej ochrany, ktorý je relevantný a úplný, pokiaľ ide o všetky body stanovené v dodatku 6-G, alebo potvrdí, že súčasný program je stále aktuálny;

                                                d)

                                                letecký dopravca predloží podpísané vyhlásenie, v ktorom potvrdí záväzok pokračovať v úplnom a účinnom vykonávaní požiadaviek bezpečnostnej ochrany, v súvislosti s ktorými získal súčasný alebo už neplatný štatút ACC3;

                                                e)

                                                určenie leteckého dopravcu za ACC3 podľa tohto bodu sa udeľuje na obdobie nepresahujúce šesť mesiacov odo dňa terajšieho, prípadne predchádzajúceho skončenia platnosti;

                                                f)

                                                žiadosť, program bezpečnostnej ochrany leteckého dopravcu a vyhlásenie o záväzkoch sa predkladajú buď písomne, alebo elektronicky.

                                    6.8.1.8.

                                    Príslušný orgán sa prípadne môže s príslušným leteckým dopravcom dohodnúť na odklade každoročného vykonávania overenia bezpečnostnej ochrany letectva EÚ uvedeného v bode 6.8.2.2 ods. 2 písm. d), a to tak, že ho pridá k overovaniu letísk, ktoré sa má podľa plánu leteckého dopravcu vykonať v nasledujúcom roku.

                                    6.8.1.9.

                                    V rámci obdobia dočasného určenia uvedeného v bode 6.8.1.7 vykonáva príslušný orgán na letisku alebo letiskách členského štátu príletu z lokality ACC3 aspoň tri činnosti monitorovania súladu v súvislosti s kontrolami bezpečnostnej ochrany, ktoré uplatňuje ACC3, ako aj RA3 a KC3 v rámci jeho dodávateľského reťazca. Ak ACC3 neprevádzkuje do určujúceho členského štátu priame lety, činnosti monitorovania súladu sa koordinujú s iným členským štátom, do ktorého ACC3 lety prevádzkuje.“

                        2.

                        Dopĺňajú sa tieto body 6.8.4.11 a 6.8.4.12:

                                    „6.8.4.11.

                                    V období od 1. apríla do 31. decembra 2020 sa môže príslušný orgán odchýliť od postupu stanoveného v bode 6.8.5 a dočasne určiť subjekt tretej krajiny za RA3 alebo KC3, ak sa overenie bezpečnostnej ochrany letectva EÚ nemohlo uskutočniť z objektívnych dôvodov, ktoré súvisia s krízou spôsobenou pandémiou COVID-19 a za ktoré tento subjekt nenesie zodpovednosť. Na určenie sa vzťahujú tieto podmienky:

                                                a)

                                                subjekt je držiteľom aktívneho štatútu RA3 alebo KC3 alebo bol držiteľom štatútu RA3 alebo KC3, za predpokladu, že jeho platnosť sa neskončila pred 1. februárom 2020;

                                                b)

                                                subjekt požiada o nový štatút príslušný orgán, ktorý je v súčasnosti zodpovedný za jeho určenie, ktorého platnosť sa má skončiť alebo sa už skončila, a potvrdí, že existujú objektívne dôvody, za ktoré subjekt nenesie zodpovednosť a ktoré sťažujú alebo zdržujú splnenie požiadaviek uvedených v bode 6.8.5;

                                                c)

                                                subjekt predloží svoj program bezpečnostnej ochrany, ktorý je relevantný a úplný v súvislosti s vykonávanou prepravou, alebo potvrdí, že súčasný program je stále aktuálny;

                                                d)

                                                subjekt predloží podpísané vyhlásenie, v ktorom potvrdí záväzok pokračovať v úplnom a účinnom vykonávaní požiadaviek bezpečnostnej ochrany, v súvislosti s ktorými získal súčasný alebo už neplatný štatút RA3 alebo KC3;

                                                e)

                                                určenie subjektu za RA3 alebo KC3 podľa tohto bodu sa udeľuje na obdobie nepresahujúce šesť mesiacov odo dňa terajšieho, prípadne predchádzajúceho skončenia platnosti;

                                                f)

                                                žiadosť, program bezpečnostnej ochrany subjektu a vyhlásenie o záväzkoch sa predkladajú buď písomne, alebo elektronicky.

                                    6.8.4.12.

                                    Subjekty uvedené v bode 6.8.4.8, ktorým sa platnosť štatútu RA3 alebo KC3 skončila v období od 1. februára 2020 do 31. marca 2020, ktoré sa vzhľadom na objektívne dôvody uvedené v bode 6.8.4.11 nemohli podrobiť overovaniu bezpečnostnej ochrany letectva EÚ stanovenému v bode 6.8.5 a následnému určeniu príslušným orgánom podľa bodu 6.8.4, môžu požiadať o dočasné určenie udelené Komisiou za týchto podmienok:

                                                a)

                                                subjekt požiada o štatút RA3 alebo KC3 Komisiu a potvrdí, že existujú objektívne dôvody, za ktoré nenesie zodpovednosť a ktoré sťažujú alebo zdržujú splnenie požiadaviek uvedených v bode 6.8.5;

                                                b)

                                                subjekt predloží podpísané vyhlásenie, v ktorom potvrdí záväzok pokračovať v úplnom a účinnom vykonávaní požiadaviek bezpečnostnej ochrany, v súvislosti s ktorými získal už neplatný štatút RA3 alebo KC3, ako aj aktuálnosť svojho programu bezpečnostnej ochrany;

                                                c)

                                                žiadosť a vyhlásenie o záväzkoch sa predkladajú buď písomne, alebo elektronicky;

                                                d)

                                                určenie subjektu za RA3 alebo KC3 podľa tohto bodu sa udeľuje na obdobie nepresahujúce šesť mesiacov odo dňa predchádzajúceho skončenia platnosti.“

                        3.

                        Bod 11.1.2 sa nahrádza takto:

                                    „11.1.2.

                                    Osoby, ktoré sa prijímajú do zamestnania, aby vykonávali alebo aby boli zodpovedné za vykonávanie detekčnej kontroly, kontroly vstupu alebo iných kontrol bezpečnostnej ochrany v inom ako vo vyhradenom bezpečnostnom priestore, úspešne absolvujú previerku osoby.
                                    Osoby, ktoré absolvovali previerku pred nástupom do zamestnania, absolvujú previerku osoby najneskôr do 30. júna 2021.“

                        4.

                        Bod 12.4.2.2 sa nahrádza takto:

                                    „12.4.2.2.

                                    Platnosť úrovne 2 sa skončí 1. septembra 2021.“

                        5.

                        Bod 12.4.2.4 sa nahrádza takto:

                                    „12.4.2.4.

                                    Príslušný orgán informuje Komisiu, ak povolí, aby sa EDS úrovne 2 smeli naďalej používať po 1. septembri 2021.“

                        6.

                        Bod 12.4.2.6 sa nahrádza takto:

                                    „12.4.2.6.

                                    Všetky EDS musia spĺňať úroveň 3 najneskôr od 1. septembra 2021, pokiaľ sa neuplatňuje bod 12.4.2.3.“

                        7.

                        Bod 12.6.3 sa nahrádza takto:

                                    „12.6.3.

                                    Príslušný orgán môže povoliť, aby sa zariadenie ETD, ktoré nebolo schválené na účely zhody s dodatkom 12-L, ktoré bolo uvedené do prevádzky pred 1. júlom 2014 a ktoré využíva vzorkovanie častíc, naďalej využívalo, a to najneskôr do 1. júla 2021.“


title: Vykonávacie nariadenie Komisie (EÚ) 2020/911 z 30. júna 2020, ktorým sa špecifikujú vlastnosti bezdrôtových prístupových bodov s malým dosahom podľa článku 57 ods. 2 smernice Európskeho parlamentu a Rady (EÚ) 2018/1972, ktorou sa stanovuje európsky kódex elektronických komunikácií (Text s významom pre EHP)

text:
                  1.7.2020

                  SK

                  Úradný vestník Európskej únie

                  L 208/48

         VYKONÁVACIE NARIADENIE KOMISIE (EÚ) 2020/911
         z 30. júna 2020,
         ktorým sa špecifikujú vlastnosti bezdrôtových prístupových bodov s malým dosahom podľa článku 57 ods. 2 smernice Európskeho parlamentu a Rady (EÚ) 2018/1972, ktorou sa stanovuje európsky kódex elektronických komunikácií
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2018/1972 z 11. decembra 2018, ktorou sa stanovuje európsky kódex elektronických komunikácií (1), a najmä na jej článok 57 ods. 2,
         keďže:

                     (1)

                     Ako sa uznáva v smernici (EÚ) 2018/1972, keďže bezdrôtový prístupový bod s malým dosahom a nízkym výkonom má pravdepodobne pozitívny vplyv na využívanie rádiového spektra a na vývoj bezdrôtovej komunikácie v Únii, zavádzanie bezdrôtových prístupových bodov s malým dosahom by sa malo uľahčiť prostredníctvom režimu zavádzania bez povinnosti získať povolenie.

                     (2)

                     Bezdrôtový prístupový bod s malým dosahom pozostáva z rôznych prvkov ako jednotka na spracovanie signálu, anténový systém, káblové spoje a kryt. V niektorých prípadoch by sa anténové systémy alebo ich časti mohli inštalovať oddelene od ostatných prvkov bezdrôtového prístupového bodu s malým dosahom a pripojiť jedným alebo viacerými vyhradenými káblami. Môže ísť o prípad distribuovaných anténových systémov alebo distribuovaného rádiového systému, ktorý používajú jeden alebo viacerí prevádzkovatelia. Bezdrôtový prístupový bod s malým dosahom môže byť projektovaný tak, aby ho mohli používať dvaja alebo viacerí užívatelia spektra.

                     (3)

                     S cieľom zabezpečiť prijatie zo strany verejnosti a udržateľné zavádzanie by bezdrôtové prístupové body s malým dosahom, na ktoré sa vzťahuje článok 57 ods. 1 smernice (EÚ) 2018/1972, mali mať minimálny vizuálny vplyv. Preto by nemali byť viditeľné alebo by mali byť na svojej podpornej konštrukcii namontované tak, aby vizuálne nerušili. Ich prevádzka by takisto mala zabezpečiť vysokú úroveň ochrany verejného zdravia, ako sa stanovuje v odporúčaní Rady 1999/519/ES (2) o obmedzení vystavenia širokej verejnosti elektromagnetickým poliam (EMP).

                     (4)

                     V smernici Európskeho parlamentu a Rady 2014/53/EÚ (3) o harmonizácii právnych predpisov členských štátov týkajúcich sa sprístupňovania rádiových zariadení na trhu sa stanovuje, že rádiové zariadenia vrátane bezdrôtového prístupového bodu s malým dosahom musia byť skonštruované tak, aby sa zabezpečila ochrana zdravia a bezpečnosti osôb.

                     (5)

                     Mali by sa preto vymedziť fyzické a technické charakteristiky bezdrôtových prístupových bodov s malým dosahom, na ktoré sa vzťahuje článok 57 ods. 1 smernice (EÚ) 2018/1972, pokiaľ ide o maximálny objem, obmedzenie hmotnosti a maximálny vysielací výkon pre pripojenie užívateľov. Výber maximálneho objemu na obmedzenie vizuálneho vplyvu bezdrôtového prístupového bodu s malým dosahom by mal umožňovať flexibilitu pri návrhu a umožniť prispôsobenie fyzickým a technickým charakteristikám podpornej konštrukcie.

                     (6)

                     Štúdia vypracovaná pre Komisiu „Režim jednoduchého zavádzania bezdrôtových prístupových bodov s malým dosahom (4)“ preukazuje, že obmedzenie objemu na 20 litrov by malo stačiť na uloženie hlavných prvkov bezdrôtového prístupového bodu s malým dosahom, a zároveň zaistiť jeho nerušivý charakter. Tento maximálny objem by sa mal uplatňovať na každé zavádzanie bezdrôtového prístupového bodu s malým dosahom pre jedného alebo viacerých užívateľov spektra, ako aj na zavádzanie viacerých bezdrôtových prístupových bodov s malým dosahom na tej istej infraštruktúre, ako je napríklad stĺp osvetlenia, semafor, bilbord alebo autobusová zastávka, ktoré vzhľadom na svoje fyzikálne rozmery a/alebo hustý výskyt v danej oblasti pravdepodobne budú vizuálne narúšať vzhľad.

                     (7)

                     Bezdrôtové prístupové body s malým dosahom by mali spĺňať európsku harmonizovanú normu EN 62232:2017 (5)
                        „Stanovenie intenzity vysokofrekvenčných polí, hustoty výkonu a špecifickej miery absorpcie (SAR) v okolí rádiokomunikačných základňových staníc na účely hodnotenia expozície osôb“, v ktorej sa stanovuje metodika inštalácie základňových staníc pri zohľadnení ich vysielacieho výkonu na účely hodnotenia expozície ľudí elektromagnetickým poliam (ďalej len „EMP“), v súlade s obmedzeniami stanovenými v odporúčaní 1999/519/ES.

                     (8)

                     Táto norma platí pre všetky typy základňových staníc, ktoré sa rozdeľujú na päť inštalačných tried zodpovedajúcich rôznym hraničným hodnotám ekvivalentov nesmerovo vyžiareného výkonu (EIRP), konkrétne niekoľko miliwattov (trieda E0), 2 watty (trieda E2), 10 wattov (trieda E10), 100 wattov (trieda E100) a nad 100 wattov (trieda E+). Vzhľadom na bezpečné vzdialenosti pri inštalácii, ktoré treba podľa danej normy dodržiavať, a keďže v smernici (EÚ) 2018/1972 sa stanovuje, že bezdrôtové prístupové body s malým dosahom by mali byť zariadenia s nízkym výkonom, by sa toto nariadenia malo vzťahovať iba na inštalačné triedy E0, E2 a E10. V tabuľke 2 ustanovenia 6.2.4 normy EN 62232:2017 sa vyžaduje, aby najnižšia vyžarujúca časť antény triedy E10 mala výšku aspoň 2,2 metra nad verejným chodníkom, aby sa medzi hlavnou anténou a telom osoby vysokej 2 metre zabezpečila vzdialenosť aspoň 20 cm (6).

                     (9)

                     Z estetických dôvodov by sa vo vnútorných priestoroch inštalácia bezdrôtových prístupových bodov s malým dosahom triedy E10, pri ktorých sa pravdepodobne využije maximálny objem 20 litrov, mala obmedziť na veľké vnútorné priestory s výškou stropu aspoň 4 metre, ako napríklad múzeá, štadióny, kongresové centrá, letiská, stanice metra, železničné stanice alebo nákupné strediská.

                     (10)

                     Hmotnosť a tvar bezdrôtového prístupového bodu s malým dosahom by nemali vyžadovať konštrukčné vystuženie použitej podpornej konštrukcie.

                     (11)

                     Ak by sa mali ďalšie príslušné normy, ktorých vypracovanie sa predpokladá, vzťahovať na bezdrôtové prístupové body s malým dosahom využívajúce aktívne anténové systémy, takéto prístupové body by v tomto štádiu nemali patriť do rozsahu pôsobnosti režimu zavádzania bez povinnosti získať povolenie.

                     (12)

                     Aby mohli príslušné orgány vykonávať dohľad a monitorovanie, najmä v prípade viacerých spoločne umiestnených anténových systémov, každý prevádzkovateľ, ktorý zaviedol bezdrôtové prístupové body s malým dosahom v súlade s charakteristikami stanovenými v tomto nariadení, by mal príslušnému orgánu včas predložiť oznámenie o inštalácii a umiestnení týchto prístupových bodov.

                     (13)

                     Týmto nariadením nie sú dotknuté právomoci členských štátov určiť súhrnné úrovne merania EMP, ktoré sú výsledkom spoločného umiestnenia alebo zoskupenia v miestnej oblasti bezdrôtových prístupových bodov s malým dosahom, na ktoré sa vzťahuje článok 57 ods. 1 smernice (EÚ) 2018/1972, a zabezpečiť ich súlad s uplatniteľnými súhrnnými hraničnými hodnotami expozície v súlade s právnymi predpismi Únie inými spôsobmi než individuálnymi povoleniami.

                     (14)

                     Vykonávanie tohto nariadenia by sa malo pravidelne monitorovať, aby sa v prípade potreby uľahčilo jeho preskúmanie, a to pri zohľadnení vnútroštátnej praxe a vývoja v oblasti normalizácie, najmä pokiaľ ide o začlenenie aktívnych anténových systémov.

                     (15)

                     Týmto nariadením nie sú dotknuté vnútroštátne opatrenia týkajúce sa bezpečnosti, zásobovania a rešpektovania súkromného majetku vrátane práva vlastníkov rozhodovať o využívaní svojho majetku.

                     (16)

                     Týmto nariadením nie je dotknuté uplatňovanie menej reštriktívnych režimov zavádzania bezdrôtových prístupových bodov s malým dosahom na vnútroštátnej úrovni, aby sa uľahčilo dosiahnutie zodpovedajúcej hustoty a nízkeho vizuálneho vplyvu pri zavádzaní bezdrôtových prístupových bodov s malým dosahom.

                     (17)

                     Opatrenia stanovené v tomto nariadení sú v súlade so stanoviskom Komunikačného výboru,

               PRIJALA TOTO NARIADENIE:

            Článok 1
            Týmto nariadením sa stanovujú fyzikálne a technické charakteristiky bezdrôtových prístupových bodov s malým dosahom uvedených v článku 57 ods. 1 smernice (EÚ) 2018/1972.
            Toto nariadenie sa nevzťahuje na bezdrôtové prístupové body s malým dosahom s aktívnym anténovým systémom.

            Článok 2
            Na účely tohto nariadenia sa uplatňuje toto vymedzenie pojmov:

                        1.

                        „ekvivalent nesmerovo vyžiareného výkonu“ je súčin výkonu dodávaného do antény a zisku antény v danom smere v pomere k izotropnej anténe;

                        2.

                        „anténový systém“ je hardvérová časť bezdrôtového prístupového bodu s malým dosahom, ktorá vyžaruje rádiofrekvenčnú energiu na účely poskytovania bezdrôtového pripojenia koncovým používateľom;

                        3.

                        „aktívny anténový systém“ (AAS) je anténový systém bezdrôtového prístupového bodu s malým dosahom, kde sa amplitúda a/alebo fáza medzi prvkami antény nepretržite upravujú, výsledkom čoho je vyžarovací diagram antény, ktorý sa mení v závislosti od krátkodobých zmien v rádiovom prostredí. Nepatrí sem dlhodobé tvarovanie lúčov, ako napríklad pevný elektrický náklon. Aktívny anténový systém v bezdrôtovom prístupovom bode s malým dosahom je integrovaný ako súčasť bezdrôtového prístupového bodu s malým dosahom;

                        4.

                        „vnútorné priestory“ sú akékoľvek priestory vrátane dopravných prostriedkov, ktorých strop alebo strecha či akákoľvek pevná alebo pohyblivá konštrukcia dokážu zakryť celé takéto priestory, a s výnimkou dverí, okien a chodieb sú celkom ohraničené múrmi alebo stenami bez ohľadu na typ materiálu použitého na strechu, múr alebo steny a bez ohľadu na to, či ide o trvalú alebo dočasnú konštrukciu;

                        5.

                        „vonkajšie priestory“ sú akékoľvek priestory, ktoré nie sú vnútorné.

            Článok 3

               1.   Bezdrôtové prístupové body s malým dosahom uvedené v článku 57 ods. 1 druhom pododseku smernice (EÚ) 2018/1972 musia byť plne a bezpečne integrované do ich podpornej konštrukcie, a teda nesmú byť viditeľné pre širokú verejnosť, alebo musia spĺňať podmienky stanovené v bode A prílohy k tomuto nariadeniu a musia spĺňať požiadavky európskej normy stanovené v bode B prílohy k tomuto nariadeniu.

               2.   Odsekom 1 nie sú dotknuté právomoci členských štátov určiť súhrnné úrovne merania EMP, ktoré sú výsledkom spoločného umiestnenia alebo zoskupenia v miestnej oblasti bezdrôtových prístupových bodov s malým dosahom, a zabezpečiť súlad s platnými hraničnými hodnotami expozície EMP v súlade s právnymi predpismi Únie inými spôsobmi než individuálnymi povoleniami.

               3.   Prevádzkovatelia, ktorí zaviedli bezdrôtové prístupové body s malým dosahom spĺňajúce charakteristiky stanovené v odseku 1, musia príslušným orgánom včas oznámiť inštaláciu a umiestnenie týchto prístupových bodov.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 21. decembra 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. júna 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 321, 17.12.2018, s. 36.

            (2)  Odporúčanie Rady 1999/519/ES z 12. júla 1999 o obmedzení vystavenia širokej verejnosti elektromagnetickým poliam (0 Hz až 300 GHz) (Ú. v. ES L 199, 30.7.1999, s. 59).

            (3)  Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706.

            (5)  Vzťahuje sa na frekvenčný rozsah 110 MHz – 100 GHz.

            (6)  Príloha C.4 k norme EN 62232:2017.

            PRÍLOHA
            A.   Podmienky uvedené v článku 3 ods. 1

                        1.

                        Celkový objem viditeľnej časti bezdrôtového prístupového bodu s malým dosahom pre jedného alebo viacerých používateľov spektra nesmie presiahnuť 20 litrov.

                        2.

                        Celkový objem viditeľných častí viacerých oddelených bezdrôtových prístupových bodov s malým dosahom maloplošného bodu infraštruktúry, ako je napríklad stĺp osvetlenia, semafor, bilbord alebo autobusová zastávka, nesmie presiahnuť 20 litrov.

                        3.

                        Ak sa anténový systém a iné prvky bezdrôtového prístupového bodu s malým dosahom, ako napríklad rádiofrekvenčná jednotka, digitálny procesor, jednotka na ukladanie dát, chladiaci systém, zdroj napájania, káblové spoje, medziuzlové prvky alebo prvky na uzemňovanie a upevnenie, inštalujú oddelene, žiadna ich časť presahujúca 20 litrov nesmie byť viditeľná.

                        4.

                        Bezdrôtový prístupový bod s malým dosahom musí spĺňať vizuálne charakteristiky, ktoré zabezpečujú vizuálnu konzistentnosť s podpornou konštrukciou, musí mať primeranú veľkosť vzhľadom na celkovú veľkosť podpornej konštrukcie, vhodný tvar, neutrálne farby a skryté káble, a spolu s ostatnými bezdrôtovými prístupovými bodmi s malým dosahom, ktoré sú už nainštalované v priľahlých miestach, nesmie pôsobiť nadmerne rušivo.

                        5.

                        Hmotnosť a tvar bezdrôtového prístupového bodu s malým dosahom si nesmú vyžadovať konštrukčné vystuženie podpornej konštrukcie.

                  B.   Požiadavky európskej normy uvedenej v článku 3 ods. 1

                        1.

                        Zavádzanie musí byť v súlade s inštalačnými triedami E0, E2 a E10 uvedenými v tabuľke 2 ustanovenia 6.2.4 európskej normy EN 62232:2017 „Stanovenie intenzity vysokofrekvenčných polí, hustoty výkonu a špecifickej miery absorpcie (SAR) v okolí rádiokomunikačných základňových staníc na účely hodnotenia expozície osôb“.

                        2.

                        Bezdrôtový prístupový bod s malým dosahom, ktorý patrí do inštalačnej triedy E10, sa môže používať iba vo vonkajších priestoroch alebo vo vnútorných priestoroch s výškou stropu najmenej 4 metre.

                        3.

                        V prípade viacerých spoločne umiestnených anténových systémov (alebo ich častí) jedného alebo viacerých bezdrôtových prístupových bodov s malým dosahom sa kritériá týkajúce sa EIRP, na ktoré sa odkazuje v bode 1, vzťahujú na súčet EIRP všetkých spoločne umiestnených anténových systémov (alebo ich častí).


title: Vykonávacie nariadenie Komisie (EÚ) 2020/1031 z 15. júla 2020 o povolení kyseliny benzoovej ako kŕmnej doplnkovej látky pre ošípané vo výkrme (držiteľ povolenia: spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o.o) (Text s významom pre EHP)

text:
                  16.7.2020

                  SK

                  Úradný vestník Európskej únie

                  L 227/21

         VYKONÁVACIE NARIADENIE KOMISIE (EÚ) 2020/1031
         z 15. júla 2020
         o povolení kyseliny benzoovej ako kŕmnej doplnkovej látky pre ošípané vo výkrme (držiteľ povolenia: spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o.o)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie kyseliny benzoovej. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (3)

                     Žiadosť sa týka povolenia kyseliny benzoovej ako kŕmnej doplnkovej látky pre ošípané vo výkrme, ktorá sa má zaradiť do kategórie doplnkových látok „zootechnické doplnkové látky“.

                     (4)

                     Európsky úrad pre bezpečnosť potravín (ďalej len „úrad“) vo svojom stanovisku z 15. mája 2019 (2) skonštatoval, že kyselina benzoová nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že uvedená doplnková látka sa považuje za dráždivú pre pokožku a silne dráždivú pre oči. Preto by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad dospel k záveru, že kyselina benzoová môže byť potenciálne účinná pri zlepšovaní zootechnickej výkonnosti ošípaných vo výkrme. Úrad sa nedomnieval, že sú potrebné osobitné požiadavky na monitorovanie po uvedení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia kyseliny benzoovej vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2019) 17(6):5727.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg účinnej látky/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: iné zootechnické doplnkové látky (zlepšenie zootechnických parametrov).

                        4d210

                        Spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o.o

                        Kyselina benzoová

                           Zloženie doplnkovej látky:

                        Kyselina benzoová (≥ 99,9 %)
                        -------------

                           Charakteristika účinnej látky:

                        Kyselina benzénkarboxylová, kyselina fenylkarboxylová
                        C7H6O2

                        Číslo CAS: 65-85-0
                        Maximálna miera nečistôt:
                        kyselina ftalová: ≤ 100 mg/kg
                        bifenyl: ≤ 100 mg/kg
                        -------------

                           Analytická metóda
                            (1)
                           :

                        Na kvantifikáciu kyseliny benzoovej
                        v kŕmnej doplnkovej látke:

                                    —

                                    titrácia hydroxidom sodným (Európsky liekopis

                              monografia 0066)
                        Na kvantifikáciu kyseliny benzoovej v premixoch a krmivách: kvapalinová chromatografia s reverznou fázou s UV detekciou (RP-HPLC/UV) – metóda založená na ISO 9231:2008

                        ošípané vo výkrme

                        –

                        3 000

                        10 000

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Doplnková látka sa nesmie používať s inými zdrojmi kyseliny benzoovej alebo benzoanov.

                                    3.

                                    V návode na použitie musí byť uvedené: „Doplnkovými krmivami s obsahom kyseliny benzoovej sa ošípané vo výkrme nesmú kŕmiť priamo. Doplnkové krmivá s obsahom kyseliny benzoovej sa musia dôkladne premiešať s inými kŕmnymi surovinami v rámci dennej dávky.“

                                    4.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky a očí.

                        5. augusta 2030

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/1032 z 15. júla 2020 o povolení prípravku s obsahom Bacillus subtilis DSM 28343 ako kŕmnej doplnkovej látky pre teľatá na chov a pre ošípané vo výkrme (držiteľ povolenia Lactosan GmbH & Co. KG) (Text s významom pre EHP)

text:
                  16.7.2020

                  SK

                  Úradný vestník Európskej únie

                  L 227/24

         VYKONÁVACIE NARIADENIE KOMISIE (EÚ) 2020/1032
         z 15. júla 2020
         o povolení prípravku s obsahom Bacillus subtilis DSM 28343 ako kŕmnej doplnkovej látky pre teľatá na chov a pre ošípané vo výkrme (držiteľ povolenia Lactosan GmbH & Co. KG)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 boli predložené dve žiadosti o povolenie prípravku s obsahom Bacillus subtilis DSM 28343. K uvedených žiadostiam boli priložené údaje a doklady požadované podľa článku 7 ods. 3 uvedeného nariadenia.

                     (3)

                     Dané žiadosti sa týkajú povolenia prípravku s obsahom Bacillus subtilis DSM 28343 ako kŕmnej doplnkovej látky pre teľatá na chov a pre ošípané vo výkrme, ktorá sa má zaradiť do kategórie doplnkových látok „zootechnické doplnkové látky“.

                     (4)

                     Európsky úrad pre bezpečnosť potravín (ďalej len „úrad“) dospel v stanoviskách zo 6. marca 2018 (2), zo 4. júla 2019 (3) a z 15. mája 2019 (4) k záveru, že prípravok s obsahom Bacillus subtilis DSM 28343 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že doplnková látka by sa mala považovať za potenciálny respiračný senzibilizátor a že nemožno vyvodiť žiadny záver, pokiaľ ide o jej potenciálnu kožnú citlivosť. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad dospel k záveru, že doplnková látka má významný vplyv na rast teliat na chov a má potenciál zvýšiť prírastok telesnej hmotnosti ošípaných vo výkrme. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia prípravku s obsahom Bacillus subtilis DSM 28343 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2018) 16(3):5220.

            (3)  Vestník EFSA (EFSA Journal) (2019) 17(7):5793.

            (4)  Vestník EFSA (EFSA Journal) (2019) 17(5):5725.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        JTK/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: stabilizátory črevnej mikroflóry

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Zloženie doplnkovej látky

                        Prípravok Bacillus subtilis (DSM 28343) s obsahom minimálne 1 x 1010 JTK/g doplnkovej látky
                        Tuhá forma
                        -----------------

                           Charakteristika účinnej látk:

                        Životaschopné spóry Bacillus subtilis DSM 28343
                        -----------------

                           Analytická metóda
                            (1)

                        Na identifikáciu Bacillus subtilis DSM 28343 v kŕmnej doplnkovej látke, premixoch a krmivách: gélová elektroforéza v pulznom poli (PFGE)
                        Na kvantifikáciu Bacillus subtilis DSM 28343 v kŕmnej doplnkovej látke, premixoch a krmivách: difúzna platňová metóda na tryptón-sójovom agare – EN 15784

                        teľatá na chov
                        ošípané vo výkrme

                        –
                        –

                        1 × 109

                        2 × 108

                        –

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Použitie u teliat na chov sa obmedzuje na náhradky mlieka.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri ich používaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami.

                        5. augusta 2030

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/1027 zo 14. júla 2020 o zmene vykonávacích nariadení (EÚ) č. 771/2014, (EÚ) č. 1242/2014 a (EÚ) č. 1243/2014, pokiaľ ide o vykonávanie a monitorovanie osobitných opatrení na zmiernenie následkov výskytu ochorenia COVID-19 v odvetví rybolovu a akvakultúry

text:
                  16.7.2020

                  SK

                  Úradný vestník Európskej únie

                  L 227/1

         VYKONÁVACIE NARIADENIE KOMISIE (EÚ) 2020/1027
         zo 14. júla 2020
         o zmene vykonávacích nariadení (EÚ) č. 771/2014, (EÚ) č. 1242/2014 a (EÚ) č. 1243/2014, pokiaľ ide o vykonávanie a monitorovanie osobitných opatrení na zmiernenie následkov výskytu ochorenia COVID-19 v odvetví rybolovu a akvakultúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde (1), a najmä na jeho článok 18 ods. 3, článok 72 ods. 3, článok 97 ods. 2 a článok 107 ods. 3,
         keďže:

                     (1)

                     Nariadením Európskeho parlamentu a Rady (EÚ) 2020/560 (2) sa zmenilo nariadenie (EÚ) č. 508/2014 s cieľom zaviesť osobitné opatrenia na zmiernenie následkov výskytu ochorenia COVID-19 v odvetví rybolovu a akvakultúry.

                     (2)

                     Na umožnenie vykonávania nariadenia (EÚ) 2020/560 treba zmeniť vzor operačných programov v rámci Európskeho námorného a rybárskeho fondu („ENRF“) a štruktúru plánov kompenzácií pre prevádzkovateľov v najvzdialenejších regiónoch, ktoré sú stanovené vo vykonávacom nariadení Komisie (EÚ) č. 771/2014 (3), berúc do úvahy požiadavky nových opatrení.

                     (3)

                     Vykonávanie nariadenia (EÚ) 2020/560 si vyžaduje aj úpravy technických špecifikácií a pravidiel prezentácie súhrnných údajov o operáciách a informácií, ktoré majú zaslať členské štáty, ktoré sú stanovené vo vykonávacích nariadeniach Komisie (EÚ) č. 1242/2014 (4) a (EÚ) č. 1243/2014 (5). Tieto úpravy by mali umožniť spoľahlivé monitorovanie a nahlasovanie operácií súvisiacich so zmiernením následkov ochorenia COVID-19. V súlade s článkom 97 ods. 1 písm. a) nariadenia (EÚ) č. 508/2014 je každoročná lehota na poskytnutie súhrnných údajov o operáciách stanovená na 31. marec. Ak sa má teda zabezpečiť dôsledné a zosúladené nahlasovanie, členské štáty by mali tieto informácie predložiť v pozmenenej forme od roku 2021.

                     (4)

                     Vykonávacie nariadenia Komisie (EÚ) č. 771/2014, (EÚ) č. 1242/2014 a (EÚ) č. 1243/2014 by sa preto mali zodpovedajúcim spôsobom zmeniť.

                     (5)

                     S cieľom umožniť rýchle uplatňovanie opatrení stanovených v tomto nariadení z dôvodu naliehavosti poskytovania potrebnej podpory by toto nariadenie malo nadobudnúť účinnosť dňom nasledujúcim po jeho uverejnení.

                     (6)

                     Opatrenia stanovené v tomto nariadení sú v súlade so stanoviskom Výboru pre Európsky námorný a rybársky fond,

               PRIJALA TOTO NARIADENIE:

            Článok 1
            Zmeny vykonávacieho nariadenia (EÚ) č. 771/2014
            Vykonávacie nariadenie (EÚ) č. 771/2014 sa mení takto:

                        1.

                        Oddiel 4.5 prílohy I sa nahrádza textom uvedeným v prílohe I k tomuto nariadeniu.

                        2.

                        Oddiel 8.2 prílohy I sa nahrádza textom uvedeným v prílohe I k tomuto nariadeniu.

                        3.

                        Príloha II sa mení v súlade s prílohou I k tomuto nariadeniu.

            Článok 2
            Zmeny vykonávacieho nariadenia (EÚ) č. 1242/2014
            Vykonávacie nariadenie (EÚ) č. 1242/2014 sa mení takto:

                        1.

                        Príloha I sa mení v súlade s prílohou II k tomuto nariadeniu.

                        2.

                        V prílohe V sa riadok I.9 tabuľky 1 nahrádza textom uvedeným v prílohe II k tomuto nariadeniu.

            Článok 3
            Zmeny vykonávacieho nariadenia (EÚ) č. 1243/2014
            Vykonávacie nariadenie (EÚ) č. 1243/2014 sa mení takto:

                        1.

                        Príloha I sa mení v súlade s prílohou III k tomuto nariadeniu.

                        2.

                        V prílohe II sa riadok I.9 nahrádza textom uvedeným v prílohe III k tomuto nariadeniu.

            Článok 4
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. júla 2020

                  Za Komisiu

                  predsedníčka

               Ursula VON DER LEYEN

            (1)  Nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie Európskeho parlamentu a Rady (EÚ) č. 1255/2011 (Ú. v. EÚ L 149, 20.5.2014, s. 1).

            (2)  Nariadenie Európskeho parlamentu a Rady (EÚ) 2020/560 z 23. apríla 2020, ktorým sa menia nariadenia (EÚ) č. 508/2014 a (EÚ) č. 1379/2013, pokiaľ ide o osobitné opatrenia na zmiernenie následkov výskytu ochorenia COVID-19 v odvetví rybolovu a akvakultúry (Ú. v. EÚ L 130, 24.4.2020, s. 11).

            (3)  Vykonávacie nariadenie Komisie (EÚ) č. 771/2014 zo 14. júla 2014, ktorým sa stanovujú pravidlá podľa nariadenia Európskeho parlamentu a Rady (EÚ) č. 508/2014 o Európskom námornom a rybárskom fonde, pokiaľ ide o vzor operačných programov, štruktúru plánu kompenzácií dodatočných nákladov vzniknutých prevádzkovateľom pri rybolove, chove, spracovaní a marketingu určitých produktov rybolovu a akvakultúry z najvzdialenejších regiónov Únie, vzor prenosu finančných údajov, obsah správ o hodnotení ex ante a minimálne požiadavky na plán hodnotenia, ktorý sa má predložiť v rámci Európskeho námorného a rybárskeho fondu (Ú. v. EÚ L 209, 16.7.2014, s. 20).

            (4)  Vykonávacie nariadenie Komisie (EÚ) č. 1242/2014 z 20. novembra 2014, ktorým sa ustanovujú pravidlá podľa nariadenia Európskeho parlamentu a Rady (EÚ) č. 508/2014 o Európskom námornom a rybárskom fonde, pokiaľ ide o predloženie príslušných súhrnných údajov o operáciách (Ú. v. EÚ L 334, 21.11.2014, s. 11).

            (5)  Vykonávacie nariadenie Komisie (EÚ) č. 1243/2014 z 20. novembra 2014, ktorým sa ustanovujú pravidlá podľa nariadenia Európskeho parlamentu a Rady (EÚ) č. 508/2014 o Európskom námornom a rybárskom fonde, pokiaľ ide o informácie, ktoré majú zaslať členské štáty, ako aj potreby týkajúce sa údajov a synergií medzi potenciálnymi zdrojmi údajov (Ú. v. EÚ L 334, 21.11.2014, s. 39).

            PRÍLOHA I

               1.
               Príloha I k vykonávaciemu nariadeniu Komisie (EÚ) č. 771/2014 sa mení takto:

                           1.

                           Oddiel 4.5 sa nahrádza takto:

                                       „4.5.

                                          Opis metódy výpočtu kompenzácie podľa relevantných kritérií určených pre každú činnosť vykonávanú na základe článku 40 ods. 1 a článkov 53, 54, 55, 67 a článku 69 ods. 3 nariadenia (EÚ) č. 508/2014

                                                      <4.5 type="S" maxlength="4500" input="M">“

                           2.

                           Oddiel 8.2 sa nahrádza takto:

                                       „8.2.

                                          Príspevok z ENRF a miera spolufinancovania priorít Únie, technickej pomoci a inej podpory (v EUR)

                                                   Podpora spolu

                                                   Hlavné pridelené prostriedky (celkové finančné prostriedky mínus výkonnostná rezerva)

                                                   Výkonnostná rezerva

                                                   Suma výkonnostnej rezervy ako podiel z celkovej podpory Únie

                                                   Priority Únie

                                                   Opatrenia v rámci priorít Únie

                                                   Príspevok z ENRF
                                                   (vrátane výkonnostnej rezervy)

                                                   Národné finančné prostriedky
                                                   (vrátane výkonnostnej rezervy)

                                                   Miera spolufinancovania ENRF

                                                   Podpora z ENRF

                                                   Národné finančné prostriedky

                                                   Výkonnostná rezerva v rámci ENRF

                                                   Národné finančné prostriedky  (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               Podpora rybolovu, ktorý je environmentálne udržateľný, efektívne využíva zdroje, je inovačný, konkurencieschopný a založený na znalostiach

                                                   Článok 33 ods. 1 písm. a), b) a c), článok 34 a článok 41 ods. 2

                                                      <8.2 type="N"input="M">

                                                      <8.2 type="N"input="M">

                                                   50 %

                                                      <8.2 type="N"input="M">

                                                   Článok 33 ods. 1 písm. d) a článok 44 ods. 4a

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                   0

                                                   0

                                                   Finančné prostriedky pridelené na zvyšné opatrenia priority Únie 1

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                               2.

                                                               Podpora akvakultúry, ktorá je environmentálne udržateľná, efektívne využíva zdroje, je inovačná, konkurencieschopná a založená na znalostiach

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                               3.

                                                               Podpora vykonávania SRP

                                                   zlepšenie a poskytovanie vedeckých znalostí, ako aj zber a správa údajov (článok 13 ods. 3 ENRF)

                                                      <8.2 type="N"input="M">

                                                      <8.2 type="N"input="M">

                                                   80 %

                                                      <8.2 type="N"input="M">

                                                   Podpora monitorovania, kontroly a presadzovania, a tým zlepšenia inštitucionálnej kapacity a efektivity verejnej správy bez zvyšovania administratívnej záťaže [článok 76 ods. 2 písm. a) až d) a f) až l)] (článok 13 ods. 2 ENRF)

                                                      <8.2 type="N"input="M">

                                                      <8.2 type="N"input="M">

                                                   90 %

                                                      <8.2 type="N"input="M">

                                                   Podpora monitorovania, kontroly a presadzovania, a tým zlepšenia inštitucionálnej kapacity a efektivity verejnej správy bez zvyšovania administratívnej záťaže [článok 76 ods. 2 písm. e)] (článok 13 ods. 2 ENRF)

                                                      <8.2 type="N"input="M">

                                                      <8.2 type="N"input="M">

                                                   70 %

                                                      <8.2 type="N"input="M">

                                                               4.

                                                               Zvyšovanie zamestnanosti a územnej súdržnosti

                                                      <8.2 type="N"input="M">

                                                      <8.2 type="N"input="M">

                                                   max. 85 %,
                                                   min. 20 %

                                                      <8.2 type="N"input="M">

                                                               5.

                                                               Podpora marketingu a spracovania

                                                   Pomoc na skladovanie (článok 67)

                                                      <8.2 type="N"input="M">

                                                      <8.2 type="N"input="M">

                                                   100 %

                                                   0

                                                   0

                                                   0

                                                   Kompenzácia pre najvzdialenejšie regióny (článok 70) (článok 13 ods. 4 ENRF)

                                                      <8.2 type="N"input="M">

                                                      <8.2 type="N"input="M">

                                                   100 %

                                                      <8.2 type="N"input="M">

                                                   Finančné prostriedky pridelené na zvyšné opatrenia priority Únie 5

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                               6.

                                                               Podpora vykonávania integrovanej námornej politiky

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                   Technická pomoc

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                   0

                                                   0

                                                   0

                                                   Spolu [automatický výpočet]:

                                                      <8.2 type="N"input="G">

                                                      <8.2 type="N"input="G">

                                                   Neuplatňuje sa

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                   Neuplatňuje sa

               2.
               V prílohe II k vykonávaciemu nariadeniu (EÚ) č. 771/2014 sa dopĺňa tento oddiel 5a:

                           „5a.

                              Opis metód výpočtu a vykonávania opatrení na kompenzáciu hospodárskych strát v dôsledku šírenia ochorenia COVID-19, ako sa uvádza v druhom pododseku článku 70 ods. 1 nariadenia (EÚ) č. 508/2014

                                          <4.5 type="S" maxlength="3500" input="M">“

               (1)  Národné finančné prostriedky sa rozdelia pomerne na hlavné pridelené rozpočtové prostriedky a výkonnostnú rezervu.“

            PRÍLOHA II

               1.
               V prílohe I k vykonávaciemu nariadeniu Komisie (EÚ) č. 1242/2014 sa do prvého stĺpca „Políčko“ dopĺňa táto položka 25:

                           „25

                           Zmiernenie následkov výskytu ochorenia COVID-19“

               2.
               V prílohe V k vykonávaciemu nariadeniu (EÚ) č. 1242/2014 v tabuľke 1 prílohy V sa riadok 1.9 nahrádza takto:

                           „I.9

                           Článok 33 a článok 44 ods. 4a
                           Dočasné zastavenie rybolovných činností

                                       —

                                       počet dotknutých rybárov

                           1

                           Číselný

                           Áno, ak sa operácia týka mora“

                                       —

                                       počet zahrnutých dní

                           2

                           Číselný

            PRÍLOHA III

               1.

                  V prílohe I k vykonávaciemu nariadeniu (EÚ) č. 1243/2014 sa dopĺňa táto časť F:

               „ČASŤ F

                  Zmiernenie následkov výskytu ochorenia COVID-19

                           Políčko

                           Obsah políčka

                           Poznámka

                           Potreby týkajúce sa údajov a synergií

                           25

                           Zmiernenie následkov výskytu ochorenia COVID-19

                           Zmiernenie následkov výskytu ochorenia COVID-19
                           Kód 0 = nesúvisí s COVID-19
                           Kód 1 = súvisí s COVID-19.

                           Špecifické pre ENRF“

                        2.

                        V prílohe II k vykonávaciemu nariadeniu (EÚ) č. 1243/2014 sa riadok I.9 nahrádza takto:

                                    „I.9

                                    Článok 33 a článok 44 ods. 4a
                                    Dočasné zastavenie rybolovných činností

                                                —

                                                počet dotknutých rybárov

                                                —

                                                počet zahrnutých dní“


title: Vykonávacie nariadenie Komisie (EÚ) 2020/1030 z 15. júla 2020, ktorým sa stanovujú technické špecifikácie požiadaviek na údaje v téme „Využívanie IKT a elektronický obchod“ za referenčný rok 2021 podľa nariadenia Európskeho parlamentu a Rady (EÚ) 2019/2152 (Text s významom pre EHP)

text:
                  16.7.2020

                  SK

                  Úradný vestník Európskej únie

                  L 227/12

         VYKONÁVACIE NARIADENIE KOMISIE (EÚ) 2020/1030
         z 15. júla 2020,
         ktorým sa stanovujú technické špecifikácie požiadaviek na údaje v téme „Využívanie IKT a elektronický obchod“ za referenčný rok 2021 podľa nariadenia Európskeho parlamentu a Rady (EÚ) 2019/2152
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/2152 z 27. novembra 2019 o európskych podnikových štatistikách, ktorým sa zrušuje 10 právnych aktov v oblasti podnikových štatistík (1), a najmä na jeho článok 7 ods. 1 a článok 17 ods. 6,
         keďže:

                     (1)

                     Na zaistenie správneho uplatňovania témy „Využívanie IKT a elektronický obchod“ uvedenej v prílohe I k nariadeniu (EÚ) 2019/2152 by Komisia mala určiť premenné, mernú jednotku, štatistickú populáciu, klasifikácie a členenia a lehotu na prenos údajov s cieľom získať údaje o využívaní IKT a elektronickom obchode, ktoré sú naprieč členskými štátmi porovnateľné a harmonizované.

                     (2)

                     Členské štáty by mali poskytnúť správy o metaúdajoch a o kvalite za vnútroštátne štatistické registre ekonomických subjektov a všetky podnikové štatistiky. Je preto potrebné stanoviť podmienky a obsah daných správ a lehoty na ich predkladanie.

                     (3)

                     Opatrenia stanovené v tomto nariadení sú v súlade so stanoviskom Výboru pre Európsky štatistický systém,

               PRIJALA TOTO NARIADENIE:

            Článok 1
            Za tému „Využívanie IKT a elektronický obchod“ uvedenú v prílohe I k nariadeniu (EÚ) 2019/2152 členské štáty zasielajú údaje podľa technických špecifikácií požiadaviek na údaje za referenčný rok 2021 v súlade s prílohou k tomuto nariadeniu.

            Článok 2
            Ročná správa o metaúdajoch za tému „Využívanie IKT a elektronický obchod“ uvedená v prílohe I k nariadeniu (EÚ) 2019/2152 sa zašle Komisii (Eurostatu) do 31. mája 2021.
            Ročná správa o kvalite za tému „Využívanie IKT a elektronický obchod“ uvedená v prílohe I k nariadeniu (EÚ) 2019/2152 sa zašle Komisii (Eurostatu) do 5. novembra 2021.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 17.12.2019, s. 1.

            PRÍLOHA
            Technické špecifikácie požiadaviek na údaje za tému „Využívanie IKT a elektronický obchod“

                        Povinné/voliteľné

                        Rozsah (filter)

                        Premenná

                        Povinné premenné

                                    i)

                                    pri všetkých podnikoch:

                                    1.

                                    hlavná ekonomická činnosť podniku v predchádzajúcom kalendárnom roku

                                    2.

                                    priemerný počet zamestnancov a SZČO v predchádzajúcom kalendárnom roku

                                    3.

                                    celkový obrat (bez DPH) v predchádzajúcom kalendárnom roku

                                    4.

                                    počet zamestnancov a SZČO alebo percentuálny podiel z celkového počtu zamestnancov a SZČO s prístupom na internet na pracovné účely

                                    ii)

                                    pri podnikoch so zamestnancami a SZČO s prístupom na internet na pracovné účely:

                                    5.

                                    pripojenie na internet: akýkoľvek druh pevného pripojenia

                                    6.

                                    používanie týchto sociálnych médií: sociálne siete

                                    7.

                                    používanie týchto sociálnych médií: podnikové blogy alebo mikroblogy

                                    8.

                                    používanie týchto sociálnych médií: stránky alebo aplikácie na zdieľanie multimediálneho obsahu

                                    9.

                                    používanie týchto sociálnych médií: nástroje na výmenu poznatkov na báze wiki

                                    10.

                                    internetový predaj tovaru alebo služieb cez webové stránky alebo aplikácie daného podniku (vrátane extranetu) v predchádzajúcom kalendárnom roku

                                    11.

                                    internetový predaj cez webové stránky alebo aplikácie elektronických trhovísk, ktoré využívajú viaceré podniky na obchodovanie s tovarom alebo so službami, v predchádzajúcom kalendárnom roku

                                    12.

                                    predaj tovaru alebo služieb cez elektronickú výmenu údajov (príjem objednávok formou správ EDI – Electronic Data Interchange) v predchádzajúcom kalendárnom roku

                                    13.

                                    používanie softvéru na plánovanie podnikových zdrojov (ERP – Enterprise Resource Planning)

                                    14.

                                    používanie softvéru správy informácií o zákazníkoch (CRM – Customer Relationship Management) na riadenie zberu a uchovávania informácií o zákazníkoch a ich sprístupňovania pre rôzne podnikové funkcie

                                    15.

                                    používanie softvéru CRM na správu analýz informácií o zákazníkoch na margetingové účely (napr. cenotvorba, podpora predaja, voľba distribučných kanálov)

                                    16.

                                    nákup služieb cloud computingu využívaných cez internet

                                    17.

                                    používanie prepojených zariadení alebo systémov, ktoré možno monitorovať alebo diaľkovo ovládať cez internet (internet vecí)

                                    18.

                                    používanie technológií umelej inteligencie na analýzu písaného textu (hĺbková analýza textu – „text mining“)

                                    19.

                                    používanie technológií umelej inteligencie na prepis hovoreného slova do strojovo čitateľného formátu (rozpoznávanie reči)

                                    20.

                                    používanie technológií umelej inteligencie na tvorbu písomného alebo ústneho prejavu (generovanie prirodzeného jazyka)

                                    21.

                                    používanie technológií umelej inteligencie na identifikáciu predmetov alebo osôb na základe obrazového materiálu (rozpoznávanie, spracovanie obrázkov)

                                    22.

                                    používanie strojového učenia (ako hĺbkové učenie) na dátovú analýzu

                                    23.

                                    používanie technológií umelej inteligencie na automatizáciu pracovných procesov alebo podporu rozhodovania (automatizácia procesov softvérovou robotikou na báze umelej inteligencie)

                                    24.

                                    používanie technológií umelej inteligencie, ktoré umožňujú fyzický pohyb strojov s nezávislým rozhodovaním na základe rozpoznávania okolia (autonómne roboty, autá bez vodiča, autonómne drony)

                                    iii)

                                    pri podnikoch, ktoré používajú akýkoľvek druh pevného internetového pripojenia:

                                    25.

                                    maximálna zmluvne stanovená rýchlosť sťahovania najrýchlejšieho pevného internetového pripojenia v rozsahoch: [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv)

                                    pri podnikoch, ktoré realizovali v predchádzajúcom kalendárnom roku internetový predaj:

                                    26.

                                    hodnota internetového predaja tovaru alebo služieb, alebo percentuálny podiel internetového predaja tovaru a služieb na celkovom obrate v predchádzajúcom kalendárnom roku

                                    27.

                                    percentuálny podiel internetového predaja súkromným spotrebiteľom (podnik – zákazník: B2C) na celkovej hodnote internetového predaja v predchádzajúcom kalendárnom roku

                                    28.

                                    percentuálny podiel internetového predaja iným podnikom (podnik – podnik: B2B) a verejnému sektoru (podnik – verejná správa: B2G) na celkovej hodnote internetového predaja v predchádzajúcom kalendárnom roku

                                    29.

                                    internetový predaj zákazníkom v danej krajine v predchádzajúcom kalendárnom roku

                                    30.

                                    internetový predaj zákazníkom v ostatných členských štátoch v predchádzajúcom kalendárnom roku

                                    31.

                                    internetový predaj zákazníkom vo zvyšku sveta v predchádzajúcom kalendárnom roku

                                    v)

                                    pri podnikoch, ktoré predávali tovar a služby cez vlastné webové stránky alebo aplikácie a cez webové stránky alebo aplikácie elektronických trhovísk, ktoré využívajú viaceré podniky na obchodovanie s tovarom alebo so službami, v predchádzajúcom kalendárnom roku:

                                    32.

                                    percentuálny podiel internetového predaja tovaru alebo služieb cez webové stránky alebo aplikácie daného podniku na celkovej hodnote internetového predaja v predchádzajúcom kalendárnom roku

                                    33.

                                    percentuálny podiel internetového predaja tovaru alebo služieb cez webové stránky alebo aplikácie elektronických trhovísk, ktoré využívajú viaceré podniky na obchodovanie s tovarom alebo so službami, na celkovej hodnote internetového predaja v predchádzajúcom kalendárnom roku

                                    vi)

                                    pri podnikoch, ktoré zaznamenali internetový predaj zákazníkom aspoň v dvoch z týchto zemepisných oblastí: vlastná krajina, ostatné členské štáty alebo zvyšok sveta, v predchádzajúcom kalendárnom roku:

                                    34.

                                    percentuálny podiel internetového predaja zákazníkom v krajine daného podniku na celkovej hodnote internetového predaja v predchádzajúcom kalendárnom roku

                                    35.

                                    percentuálny podiel internetového predaja zákazníkom v ostatných členských štátoch na celkovej hodnote internetového predaja v predchádzajúcom kalendárnom roku

                                    36.

                                    percentuálny podiel internetového predaja zákazníkom vo zvyšku sveta na celkovej hodnote internetového predaja v predchádzajúcom kalendárnom roku

                                    vii)

                                    pri podnikoch, ktoré realizovali v predchádzajúcom kalendárnom roku internetový predaj do ostatných členských štátov:

                                    37.

                                    ťažkosti s predajom do ostatných členských štátov: vysoké náklady na dodávku alebo vrátenie produktov v predchádzajúcom kalendárnom roku

                                    38.

                                    ťažkosti s predajom do ostatných členských štátov: ťažkosti s riešením sťažností a sporov v predchádzajúcom kalendárnom roku

                                    39.

                                    ťažkosti s predajom do ostatných členských štátov: úprava označovania produktov na účely predaja do ostatných členských štátov v predchádzajúcom kalendárnom roku

                                    40.

                                    ťažkosti s predajom do ostatných členských štátov: nedostatočná znalosť cudzích jazykov na komunikáciu so zákazníkmi v ostatných členských štátoch v predchádzajúcom kalendárnom roku

                                    41.

                                    ťažkosti s predajom do ostatných členských štátov: obmedzenia zo strany obchodných partnerov podniku, pokiaľ ide o predaj do určitých členských štátov v predchádzajúcom kalendárnom roku

                                    42.

                                    ťažkosti s predajom do ostatných členských štátov: ťažkosti spojené so systémom DPH v ostatných členských štátoch (napr. neistota týkajúca sa režimov DPH v jednotlivých krajinách) v predchádzajúcom kalendárnom roku

                                    viii)

                                    pri podnikoch, ktoré realizovali v predchádzajúcom kalendárnom roku predaj typu EDI:

                                    43.

                                    hodnota predaja tovaru alebo služieb typu EDI, alebo percentuálny podiel predaja tovaru a služieb typu EDI na celkovom obrate v predchádzajúcom kalendárnom roku

                                    44.

                                    objem predaja cez správy typu EDI zákazníkom v krajine daného podniku v predchádzajúcom kalendárnom roku

                                    45.

                                    objem predaja cez správy typu EDI zákazníkom v ostatných členských štátoch v predchádzajúcom kalendárnom roku

                                    46.

                                    objem predaja cez správy typu EDI zákazníkom vo zvyšku sveta v predchádzajúcom kalendárnom roku

                                    ix)

                                    pri podnikoch nakupujúcich služby cloud computingu využívané cez internet:

                                    47.

                                    nákup e-mailu ako služby cloud computingu

                                    48.

                                    nákup kancelárskeho softvéru (napr. softvér na spracovanie textu alebo výpočtových tabuliek) ako služby cloud computingu

                                    49.

                                    nákup softvérových aplikácií pre financie alebo účtovníctvo ako služby cloud computingu

                                    50.

                                    nákup softvérových aplikácií na plánovanie podnikových zdrojov (ERP) ako služby cloud computingu

                                    51.

                                    nákup softvérových aplikácií správy informácií o zákazníkoch (CRM) ako služby cloud computingu

                                    52.

                                    nákup bezpečnostných softvérových aplikácií (napr. antivírus, riadenie prístupu do siete) ako služby cloud computingu

                                    53.

                                    nákup hostingu podnikových databáz ako služby cloud computingu

                                    54.

                                    nákup ukladacieho priestoru súborov ako služby cloud computingu

                                    55.

                                    nákup výpočtovej kapacity na chod vlastného softvéru ako služby cloud computingu

                                    56.

                                    nákup výpočtovej platformy s hostovaným prostredím na vývoj, testovanie alebo zavádzanie aplikácií [napr. viacnásobne použiteľné softvérové moduly, aplikačné programovacie rozhrania (API)] ako služby cloud computingu

                                    x)

                                    pri podnikoch používajúcich prepojené zariadenia alebo systémy, ktoré možno monitorovať alebo diaľkovo ovládať cez internet (internet vecí):

                                    57.

                                    na riadenie spotreby energie (napr. inteligentné meradlá, termostaty alebo osvetlenie)

                                    58.

                                    na zabezpečenie priestorov (napr. inteligentné výstražné systémy, hlásiče požiaru, zámky dverí alebo bezpečnostné kamery)

                                    59.

                                    vo výrobných procesoch (napr. snímače alebo štítky RFID monitorované/ovládané cez internet, ktoré sa používajú na monitorovanie alebo automatizáciu procesov)

                                    60.

                                    na riadenie logistiky (napr. snímače monitorované/ovládané cez internet na sledovanie produktov alebo vozidiel v správe skladu)

                                    61.

                                    na údržbu v závislosti od stavu (napr. snímače monitorované/ovládané cez internet, ktoré slúžia na monitorovanie potreby údržby strojov alebo vozidiel)

                                    62.

                                    na poskytovanie zákazníckych služieb (napr. inteligentné kamery alebo snímače monitorované/ovládané cez internet na monitorovanie činnosti zákazníkov alebo prispôsobenie ich nákupu na mieru)

                                    63.

                                    na iné účely

                                    xi)

                                    Pri podnikoch používajúcich technológie umelej inteligencie, najmä s ohľadom na povinné premenné 18 až 24, účel použitia:

                                    64.

                                    na marketing alebo predaj (napr. chatboty využívajúce spracovanie prirodzeného jazyka na zákaznícku podporu, tvorbu zákazníckych profilov, optimalizáciu cien, personalizované marketingové ponuky, analýzu trhu na základe strojového učenia)

                                    65.

                                    vo výrobných procesoch (napr. prediktívna údržba na základe strojového učenia, nástroje na klasifikáciu výrobkov alebo detekciu chýb výrobkov na základe počítačového videnia, autonómne drony na dohľad nad výrobou, zabezpečenie alebo kontrolné úlohy, autonómne roboty na montážne úlohy)

                                    66.

                                    na organizáciu procesov podnikovej administratívy (napríklad virtuálni asistenti na báze strojového učenia a/alebo spracovania prirodzeného jazyka, konverzia rozpoznanej reči na text na písanie dokumentov, automatické plánovanie alebo harmonogramy na báze strojového učenia, strojový preklad)

                                    67.

                                    na riadenie podnikov (napríklad analýza dát strojovým učením na podporu investičných alebo iných rozhodnutí, predikcia predajov alebo podnikových premenných na báze strojového učenia, hodnotenie rizika na báze strojového učenia)

                                    68.

                                    v logistike (napríklad autonómne roboty na vyberanie a individuálne balenie produktov v skladoch – tzv. pick-and-pack, optimalizácia trasy na báze strojového učenia, autonómne roboty na zasielanie, sledovanie, distribúciu a triedenie balíkov, autonómne doručovacie drony)

                                    69.

                                    v bezpečnosti IKT (napr. autentifikácia používateľov rozpoznávaním tvárí na báze počítačového videnia, odhaľovanie a prevencia kybernetických útokov na báze strojového učenia)

                                    70.

                                    v riadení ľudských zdrojov alebo pri prijímaní zamestnancov (napr. predbežný výber uchádzačov, automatizácia prijímania na báze strojového učenia, profilovanie zamestnancov alebo analýza výkonnosti na báze strojového učenia, chatboty na báze spracovania prirodzeného jazyka používané pri prijímaní zamestnancov alebo na podporu riadenia ľudských zdrojov)

                        Voliteľné premenné

                                    i)

                                    Pri podnikoch so zamestnancami a SZČO s prístupom na internet na pracovné účely:

                                    1.

                                    poskytnutie prenosných zariadení používajúcich mobilné telefónne siete, ktoré umožňujú mobilné pripojenie na internet na pracovné účely

                                    2.

                                    existencia webového sídla

                                    ii)

                                    Pri podnikoch, ktoré poskytujú zamestnancom a SZČO prenosné zariadenia používajúce mobilné telefónne siete umožňujúce mobilné pripojenie na internet na pracovné účely:

                                    3.

                                    počet zamestnancov a SZČO alebo percentuálny podiel z celkového počtu zamestnancov a SZČO, ktorým podnik poskytol prenosné zariadenie používajúce mobilné telefónne siete a umožňujúce mobilné pripojenie na internet na pracovné účely

                                    iii)

                                    Pri podnikoch s webovým sídlom:

                                    4.

                                    webové sídlo podniku uvádza opis tovaru alebo služieb a informácie o cenách

                                    5.

                                    webové sídlo podniku zahŕňa online objednávanie alebo rezervovanie, ako napríklad nákupný košík

                                    6.

                                    webové sídlo podniku umožňuje návštevníkom prispôsobiť si alebo navrhnúť tovar alebo služby online

                                    7.

                                    webové sídlo zahŕňa možnosť sledovania objednávok alebo zistenia informácií o ich stave

                                    8.

                                    webové sídlo podniku zahŕňa personalizáciu obsahu pre pravidelných/častejších návštevníkov

                                    9.

                                    webové sídlo podniku uvádza linky alebo odkazy na profily podniku v sociálnych médiách

                                    iv)

                                    Pri podnikoch, ktoré v predchádzajúcom kalendárnom roku zaznamenali internetový predaj cez webové stránky alebo aplikácie elektronických trhovísk, ktoré využívajú viaceré podniky na obchodovanie s tovarom alebo so službami:

                                    10.

                                    počet elektronických trhovísk, na ktorých podnik v predchádzajúcom kalendárnom roku zaznamenal tržby: jedno, dve, viac než dve

                                    v)

                                    Pri podnikoch, ktoré v predchádzajúcom kalendárnom roku zaznamenali internetový predaj na dvoch alebo viacerých elektronických trhoviskách:

                                    11.

                                    informácia o tom, či v predchádzajúcom kalendárnom roku viac ako polovica obratu z elektronických trhovísk pochádzala z jedného elektronického trhoviska

                                    vi)

                                    Pri podnikoch používajúcich technológie umelej inteligencie, najmä s ohľadom na povinné premenné 18 až 24:

                                    12.

                                    používanie softvéru alebo systémov umelej inteligencie vytvorených vlastnými zamestnancami (vrátane zamestnancov materskej alebo pridruženej spoločnosti)

                                    13.

                                    používanie komerčného softvéru alebo systémov umelej inteligencie prispôsobených vlastnými zamestnancami (vrátane zamestnancov materskej alebo pridruženej spoločnosti)

                                    14.

                                    používanie open-source softvéru alebo systémov umelej inteligencie prispôsobených vlastnými zamestnancami (vrátane zamestnancov materskej alebo pridruženej spoločnosti)

                                    15.

                                    používanie hotového komerčného softvéru alebo systémov umelej inteligencie (vrátane príkladov, keď bol takýto softvér alebo systémy súčasťou kúpeného produktu alebo systému)

                                    16.

                                    používanie softvéru alebo systémov umelej inteligencie vyvinutých alebo upravených externým zmluvným dodávateľom

                                    vii)

                                    Pri podnikoch, ktoré nepoužívali žiadne technológie umelej inteligencie, najmä s ohľadom na povinné premenné 18 až 24:

                                    17.

                                    zvažujú používanie technológií umelej inteligencie, najmä s ohľadom na povinné premenné 18 až 24

                                    viii)

                                    Pri podnikoch, ktoré síce nepoužívali, ale zvažujú používanie technológií umelej inteligencie, najmä s ohľadom na povinné premenné 18 až 24:

                                    18.

                                    technológie umelej inteligencie sa nepoužili, lebo sa zdajú pridrahé

                                    19.

                                    technológie umelej inteligencie sa nepoužili, lebo v podniku chýba relevantná expertíza

                                    20.

                                    technológie umelej inteligencie sa nepoužili pre nekompatibilitu s existujúcim vybavením, softvérom alebo systémami

                                    21.

                                    technológie umelej inteligencie sa nepoužili pre problémy s dostupnosťou alebo kvalitou potrebných údajov

                                    22.

                                    technológie umelej inteligencie sa nepoužili pre obavy z porušenia ochrany údajov a súkromia

                                    23.

                                    technológie umelej inteligencie sa nepoužili pre nejasnosť právnych dôsledkov (napr. zodpovednosť za prípadné škody spôsobené umelou inteligenciou)

                                    24.

                                    technológie umelej inteligencie sa nepoužili z etických dôvodov

                                    25.

                                    technológie umelej inteligencie sa nepoužili, lebo nie sú pre podnik užitočné

                        Merná jednotka

                        V absolútnom vyjadrení, okrem ukazovateľov obratu v národnej mene (v tisíckach) alebo v percentách z (celkového) obratu

                        Štatistická populácia

                           Pokrytie činnosti:

                        NACE, sekcie C až J, L až N a skupina 95.1

                           Pokrytie veľkostných tried:

                        Podniky s 10 a viac zamestnancami a SZČO. Podniky s menej než 10 zamestnancami a SZČO možno pokryť voliteľne

                        Členenia

                           Členenie podľa činností

                           na výpočet národných agregátov

                                    —

                                    agregáty sekcií a skupiny NACE C+D+E+F+G+H+I+J+L+M+N+95.1, D+E

                                    —

                                    sekcie NACE: C, F, G, H, I, J, L, M, N

                                    —

                                    divízie NACE: 47, 55

                                    —

                                    agregáty divízií NACE: 10+11+12+13+14+15+16+17+18, 19+20+21+22+23, 24+25, 26+27+28+29+30+31+32+33

                                    —

                                    agregáty divízií a skupín: 26.1+26.2+26.3+26.4+26.8+46.5+58.2+61+62+63.1+95.1

                           iba ako príspevok k európskym úhrnom:

                                    —

                                    sekcie NACE: D, E

                                    —

                                    divízie NACE: 19, 20, 21, 26, 27, 28, 45, 46, 61, 72, 79

                                    —

                                    skupina NACE: 95.1

                                    —

                                    agregáty divízií NACE: 10+11+12, 13+14+15, 16+17+18, 22+23, 29+30, 31+32+33, 58+59+60, 62+63, 69+70+71, 73+74+75, 77+78+80+81+82

                           Veľkostná trieda počtu zamestnancov a SZČO: 10+, 10-49, 50-249, 250+; voliteľné: 0-9, 0-1, 2-9

                        Lehota na zaslanie údajov

                        5. október 2021